b'\n_START_ARTICLE_\nOverud g\xc3\xa5rd\n_START_PARAGRAPH_\nOverud g\xc3\xa5rd er en godseiendom som ligger i dagens kommuner Kongsvinger og Eidskog, ca. 5 km. utenfor Kongsvinger sentrum. Den har et areal p\xc3\xa5 37 800 dekar, hvorav 400 dekar dyrket mark og 34 750 dekar produksjonsskog. _NEWLINE_Godset ble i 1859 kj\xc3\xb8pt av Thorvald Meyer som ca. 1875 fikk oppf\xc3\xb8rt den herskapelige hovedbygningen som senere er ombygget. Overud ble i 1895 overtatt av hans datters\xc3\xb8nn Thorvald L\xc3\xb8venskiold; senere gikk g\xc3\xa5rden i arv til Thorvald L\xc3\xb8venskiolds s\xc3\xb8nn Herman og dennes s\xc3\xb8nn Thorvald. Dagens eier er Carl Axel L\xc3\xb8venskiold (f. 1976), s\xc3\xb8nn av Carl Axel L\xc3\xb8venskiold (f. 1942), Ask gods, og s\xc3\xb8nnes\xc3\xb8nn av Axel L\xc3\xb8venskiold (f. 1912). Carl Axel L\xc3\xb8venskiold kj\xc3\xb8pte i 2009 Overud fra sin fars tremenning, Thorvald L\xc3\xb8venskiold, som er barnl\xc3\xb8s. Dagens eier er ogs\xc3\xa5 etterkommer av Thorvald Meyer.'